สิ่งที่ควรทำ สิ่งที่ ไม่ ควรทำ
การบอกเลิกย่อมทำให้อีกฝ่ายเจ็บปวดอย่างหลีกเลี่ยงไม่ได้ เหมือนกับการดึงผ้าพันแผล ถ้าคุณดึงทีเดียว ความเจ็บก็จะหายไปอย่างรวดเร็ว แต่ถ้าคุณค่อยๆ ดึงออกมา มันก็จะเจ็บนานขึ้น คุณสามารถทำให้เธอปวดใจได้น้อยที่สุดด้วยการ:  อย่าทำตัวเหินห่าง กอดเธอและแสดงท่าทางความห่วงใยที่เหมาะสมในแบบอื่นๆ ถ้าเธอดูเหมือนต้องการมันแม้ว่าคุณจะไม่อยากทำก็ตาม เป็นที่พึ่งทางใจให้เธอ อย่าเห็นแก่ตัว บอกเลิกในเวลาที่เหมาะสม แน่นอนว่าคงไม่มีเวลาไหนที่เหมาะสมแก่การบอกเลิกมากที่สุด แต่ช่วงก่อนการฉลอง สอบ หรือไปเที่ยวนั้นเป็นเวลาที่ไม่เหมาะแก่การบอกเลิกเป็นอย่างยิ่ง ให้เวลาตัวเองอย่างเพียงพอและพยายามบอกเลิกในช่วงเวลาที่เธอไม่มีอะไรสำคัญรออยู่หลังจากนั้น กลั้นใจไม่ให้เถียง เวลาที่คนเราถูกบอกเลิก มีโอกาสมากว่าเราจะโกรธ อย่าเติมเชื้อไฟโกรธให้เธอด้วยการยั่วโมโห เถียง หรือดูถูกเธอ คนรักเก่ามักพูดอะไรที่สร้างความเจ็บปวดมากๆ เวลาที่เขาเถียง สุดท้ายแล้วพอคุณบอกเลิก คุณก็ต้องพร้อมที่จะรับมือกับทุกอย่าง มันอาจจะเป็นความเศร้า ความโกรธ หรือกระทั่งการไม่รู้สึกอะไรเลย ช่วงเลิกกันการมีอารมณ์ใดอารมณ์หนึ่งหรือทุกอารมณ์ในเวลาเดียวกันเป็นเรื่องธรรมดา ถ้าคุณอยากแสดงอารมณ์ออกมาก็ไม่ต้องกลั้นไว้ หรือถ้าคุณไม่รู้สึกอะไรเลยไม่ว่าจะเพราะอะไรก็แล้วแต่ ก็ไม่ต้องไปบังคับมัน อย่างน้อยที่สุดเธอก็สมควรจะได้รู้ความจริง ถ้าคุณหาเหตุผลดีๆ ไม่ได้ว่าทำไมคุณถึงไม่อยากคบกับเธอแล้ว ลองทบทวนให้มากขึ้น คุยกับเพื่อนก็ได้ มันไม่จำเป็นต้องเป็นคำอธิบายที่สมบูรณ์แบบ แต่มันก็ควรเป็นเหตุผลที่ฟังขึ้น เพราะคุณติดหนี้คำอธิบายเธอ  แสดงให้เธอเห็นว่าคุณคิดทบทวนมาบ้างแล้ว และมีข้อเท็จจริงที่มาสนับสนุนการเลิกกันในครั้งนี้ อย่าก้าวร้าวหรือหวังจะเอาชนะ เวลาที่อธิบายเหตุผลว่าทำไมถึงบอกเลิก อย่าพูดถึงความสัมพันธ์อื่น ความสัมพันธ์ของคุณก็คือของคุณ และการบอกเลิกก็ไม่ใช่การเปรียบเทียบความสัมพันธ์ของคุณกับของคนอื่น อยู่กับเธอจนกว่าเธอจะไม่ต้องการคำอธิบายแล้ว อย่าวิ่งหนีออกไปทันทีที่คุณพูดว่า "เราเลิกกันเถอะ" อยู่กับเธอขณะที่เธอกำลังประมวลเรื่องราว ตอบคำถามที่เธอค้างคาใจ ถ้าคุณกลับมาที่คำถามเดิมๆ อยู่เรื่อยๆ ให้บอกเธอว่านี่แหละคือสิ่งที่เกิดขึ้น ถ้าสมควร บอกให้เธอรู้ว่าทำไมคุณถึงคิดว่าเธอจะเป็นแฟนสาวที่ดีให้กับคนอื่นๆ ได้ในวันข้างหน้า พูดถึงมุมมองเกี่ยวกับบุคลิกของเธอที่มัดใจคุณในตอนแรกๆ และนิสัยที่ดีของเธอระหว่างที่คบกัน วิธีนี้จะทำให้เธอไม่รู้สึกแย่มากนัก และอาจจะดีต่อความมั่นใจในตัวเองของเธอที่อาจจะถูกสั่นคลอนเพราะถูกบอกเลิก ถ้าคุณไม่ได้ตัดสินใจแล้วว่าการไม่คุยกันหลังบอกเลิกเป็นสิ่งที่ดีที่สุด ให้โอกาสเธอได้พูดคุยหลังจากที่สถานการณ์มันเย็นลงนิดนึงแล้ว วิธีนี้จะทำให้คุณทั้งสองคนมีเวลาได้คิด และอาจทำให้เธอรู้สึกว่าเธอมีโอกาสที่จะได้พูดคุยในสิ่งที่ค้างคาใจด้วย วิธีนี้เป็นวิธีการบอกเลิกที่ไม่ให้เกียรติแฟนสาวของคุณเลย ในสายตาของคนที่กำลังจะเป็นกลายเป็นแค่แฟนเก่า คุณคือพวกหนีปัญหา คุณควรมีมารยาทมากพอที่จะบอกเลิกต่อหน้าและเป็นส่วนตัว  คุณอาจจะไม่ได้นึกมาก่อนว่าการบอกเลิกต่อหน้านั้นมีข้อดี อย่างน้อยที่สุดก็คือ การบอกเลิกแบบต่อหน้าเปิดโอกาสให้ทั้งสองฝ่ายได้พูดคุยและคิดทบทวนถึงสถานการณ์ที่ผ่านมา ถึงจะทำได้ยากกว่า แต่การบอกเลิกแบบต่อหน้ามีแนวโน้มที่จะลดโอกาสการเกิดดรามาได้เป็นอย่างมาก ซึ่งถือเป็นเรื่องที่ดี อะไรๆ มันไม่มีทางที่จะง่ายขนาดนั้น เตรียมตัวถกกันเรื่องความสัมพันธ์โดยที่คุณไม่ต้องชี้หน้ากล่าวโทษเธอ  ถ้าคุณตั้งใจจริงๆ คุณอาจจะพบสิ่งเลวร้ายในความสัมพันธ์ที่ คุณ เป็นคนก่อด้วยก็ได้ เพื่อความยุติธรรมของทั้งสองฝ่ายและไม่ทำให้แฟนเก่าของคุณรู้สึกว่าเธอคนเดียวที่เป็นสาเหตุให้ต้องยุติความสัมพันธ์ คุณต้องพูดถึงสิ่งที่คุณควรจะเปลี่ยนเพื่อให้ความสัมพันธ์มันดีขึ้นด้วย ในบางกรณี อีกฝ่ายก็อาจจะเป็นฝ่ายผิดคนเดียวจริงๆ ในสถานการณ์แบบนั้นคุณสามารถบอกเธอไปตามตรงได้ ถ้าแฟนสาวของคุณนอกใจ ใช้ยาเสพติด บงการ หรือไม่ให้เกียรติคุณมากขึ้นทุกวัน คุณสามารถกล่าวโทษการกระทำของเธอได้โดยตรงในกรณีส่วนใหญ่วิธีนี้อาจทำให้เกิดการถกเถียงตามมา เพราะฉะนั้นเตรียมใจไว้ด้วย ข้อดีก็คือวิธีนี้จะทำให้คุณซื่อสัตย์ต่อทั้งตัวเองและแฟนสาวว่าทำไมความสัมพันธ์ถึงไปต่อไม่ได้ ทำให้คุณ ทั้งสองคน มีโอกาสที่จะหารักที่ยืนยาวได้ในภายหลัง นั่นไม่ใช่สิ่งที่คุณทั้งสองคนต้องการหรอกหรือ ถ้าคุณไม่อยากเป็นเพื่อนกับเธอหลังจากนี้ ก็อย่าเปิดโอกาสให้มันเกิดขึ้น หาวิธีพูดเรื่องนี้ดีๆ แทนที่จะพูดว่า "อ้อ แล้วจะบอกให้รู้ด้วยว่าหลังจากนี้ไปผมเองก็ไม่อยากแม้แต่จะเป็นเพื่อนกับคุณแล้ว" ลองพูดว่า "คุณก็รู้ว่าผมห่วงคุณนะ แต่ผมคิดว่ามันคงไม่ดีกับทั้งผมและตัวคุณเองถ้าเราจะเป็นเพื่อนกันทันทีหลังจากเลิกกัน ก็ได้แต่หวังว่าวันใดวันหนึ่งข้างหน้าถ้าเราเข้าใจเรื่องต่างๆ มากขึ้น เราก็อาจจะเป็นเพื่อนกันได้" ระมัดระวังเวลาเล่าเรื่องเลิกกันให้เพื่อนของคุณและเธอฟัง การคุยโวหรือนินทาอาจสร้างความเจ็บปวดให้คนที่กำลังอยู่ในช่วงอารมณ์ที่เปราะบางได้เป็นอย่างมาก ยิ่งไปกว่านั้นมันอาจจะทำให้แฟนเก่าคุณประจานเรื่องทุเรศๆ ของคุณขึ้นมาบ้าง และโดยทั่วไปอาจจะทำให้เธอลุกขึ้นมาทำอะไรแบบเด็กๆ ด้วยก็ได้ บอกเพื่อนสนิทของคุณ แต่อย่าป่าวประกาศเรื่องที่คุณสองคนเลิกกันให้คนรู้จักหรือคนที่คุณแทบไม่รู้จักรู้ การบอกให้เพื่อนสนิทรู้ว่าเกิดอะไรขึ้นระหว่างคุณกับแฟนเก่านั้นอาจเป็นความคิดที่ดี แต่การเริ่มบอกให้ทุกคนในวงสังคมของคุณรู้ผ่าน Facebook หรือให้ผู้หญิงทั้งโรงเรียนรู้กันทั่วว่าคุณสองคนกลายเป็นแค่อดีตอาจไม่ใช่ความคิดที่ดีเท่าไหร่ เพราะมันดูน่าสมเพชมากเลย คำว่า "เห็นแก่ตัว" เป็นคำที่ให้คำจำกัดความค่อนข้างยาก แต่รวมๆ แล้วก็คือ การทำในสิ่งที่คุณไม่อยากให้แฟนสาวของคุณทำถ้าสมมติเธอบอกเลิกคุณ ข้อนี้ถือเป็นกฎเหล็กเลยก็ว่าได้ อย่าทำกับคนอื่นในสิ่งที่คุณไม่อยากให้เขาทำกับคุณ เป็นกฎที่ดีมาก   อย่านอกใจแฟนก่อนบอกเลิก ถ้าไฟพิศวาสระหว่างคุณกับผู้หญิงอีกคนหนึ่งเริ่มจะคุกรุ่น มีจิตสำนึกมากพอที่จะรอสักหน่อย ทบทวนความรู้สึกตัวเองให้ดีๆ แล้วค่อยบอกเลิกแฟนสาวคนปัจจุบัน ก่อน ที่จะพัฒนาความสัมพันธ์กับผู้หญิงอีกคนหนึ่ง วิธีนี้จะดูดีกว่าในสายตาแฟนเก่าคุณ และเธอก็จะรู้สึกดีกับคุณมากขึ้นด้วย อย่าทำตัวไม่ดีกับเธอก่อนยุติความสัมพันธ์ (หรือจะให้ดีกว่านั้นคืออย่าทำตัวไม่ดีกับเธอเลยดีกว่า) ถ้าคุณยังคบกับเธอ ก็ถือว่าคุณมีหน้าที่ต่อเธออยู่ มันไม่ดีเลยที่จะทำตัวแย่ๆ ก่อนทุกอย่างจะจบลง ถ้าคุณไม่อยากทำตัวดีกับเธอแล้ว ถือว่าคุณติดหนี้โอกาสที่เธอจะได้เจอคนอื่นที่พร้อมจะทำดีกับเธอ
พยายามทำให้เธอปวดใจน้อยที่สุด. เตรียมใจให้พร้อมกับอารมณ์ต่างๆ ที่เข้ามาพร้อมกัน. อธิบายทุกอย่างไปตามจริง. เป็นที่พึ่งทางใจ. บอกเธอว่าถ้าสงสัยอะไรให้มาคุยกันทีหลังได้. อย่าบอกเลิกแฟนสาวทางข้อความ โทรศัพท์ หรืออีเมล. อย่ากล่าวโทษแฟนสาวฝ่ายเดียวว่าเป็นสาเหตุที่ทำให้ต้องเลิกกัน. อย่าให้ความหวังแฟนเก่า. อย่าปากโป้ง. อย่าเห็นแก่ตัว.
https://www.wikihow.com/Break-Up-with-Your-Girlfriend-Nicely https://www.wikihow.com/Break-Up-with-Your-Girlfriend-Nicely
What To Do What Not To Do